《潘园观彭刚直公画梅》
清代·夏孙桐

虬柯拔地劲如铁，一曲晴廊贮香雪。笔痕墨晕皆不知，池畔清波照孤洁。

缟衣仙人世外姿，空山癯士岁寒节。漫向寻常枝蕊间，煮石逃禅话优劣。

自古乾坤赖清气，亦同姜桂耐含齧。魏徵妩媚真天然，始识花中有奇杰。

铜井铜坑十万株，春风过眼还斯须。屹然素壁镇山物，月夜环佩仙灵趋。

风流耆旧今销歇，梦想中兴閒岁月。挥毫点染太平春，飒爽犹疑动毛发。

我来花下停扁舟，林逋孤调惭公俦。但祝参天乔木护此画，东南半壁春长留。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。